Viborg d. 11. oktober 2021

**Referat af bestyrelsesmøde på Skive-Viborg HF&VUC**

Tilstede: Peter Møller Petersen, Kai. O. Andersen, Claus Kjeldsen, Cirsten Justesen, Nicoline Sørensen, Christopher Magnussen, Grethe Kirkeby Poulsen, Henning K. Poulsen, Kent West Kristensen,

Afbud: Mads Holm Christensen

1. **Rundvisning på læreruddannelsen i Skive**

Uddannelsesleder Lise Markussen viste rundt i læreruddannelsens lokaler.

1. **Godkendelse af dagsorden**

Dagsordenen blev godkendt

1. **Underskrift af referat**

Referatet blev underskrevet

1. **Velkomst til nye bestyrelsesmedlemmer**Bestyrelsesformand, Peter Møller Petersen bød de nye kursistrepræsentanter Christopher Magnussen og Nicoline Sørensen fra hhv. Skive og Viborg velkommen i bestyrelsen.
2. **Meddelelser**Kent informerede om følgende punkter

* *Tilskud fra puljen til økonomisk truede VUC-afdelinger (bilag 1)*

Vi har fået 1,4 mill. bevilget fra puljen for økonomisk truede afdelingen til i skoleåret 21/22 til at understøtte driften i Skive. Der er 13 VUC-afdelinger, der har modtaget støtte på i alt 10,5 mill. fra puljen.

* *Ansøgning om tillpasningsmidler*

Vi har ansøgt om kr. 630.000 til udstyr til simultan undervisning, således at udvalgte hold kan undervises på 2 lokationer samtidigt. Dette sker for at forbedre vores drift. Det er uvist, hvornår vi får svar på ansøgningen.

* *Møde med politiker og brev til ministeren fra borgmestrene*

Borgmestrene i Skive og Viborg har medio september sendt et fælles brev til undervisningsministeren, hvor de udtrykker bekymring vores situation og opfordrer til at VUC’s tilbud indtænkes i kommende reformer og incitamentsstrukturer inden for områderne uddannelse, beskæftigelse og integration. Det kan bl.a. ske ved at taxametrene på hf-enkeltfag og AVU, FVU og OBU løftes, som det skete i sidste finanslov på de gymnasiale ungdomsuddannelser og at der gives højere grundtilskud til institutionerne og et afdelingstilskud.

Torsdag og fredag d. 24. og 25. september havde vi i Skive besøg af hhv. Lars Løkke Rasmussen og Sofie Carsten Nielsen. Her fik de fakta om skolens situation og mødte kursister der fortalte deres historie, VUCs betydning for dem, hvad det er VUC kan og hvad de vil videre. Sofie Carsten Nielsen var meget tydeligt omkring at hun kæmper for højere taxametre på finansloven til VUCs uddannelser (bilag 2)

* Der er indgået en fordelingsaftale i fordelingsudvalg Nord som betyder, at vi og de øvrige hf-udbydere går en klasse ned. Vores fremtidige kapacitet er derfor 2 1. hf-klasser.

1. **Aktuel økonomi (bilag 3 eftersendes)**

Budgetopfølgning for 3 kvartal blev gennemgået. Den viser at vi ligger 27 årskursister under det budgetterede. Vores omsætning er derfor væsentlig lavere end budgetteret. At omsætningen trods alt ikke afviger mere fra budgettet end den gør, skyldes at vi har modtaget en række særtilskud i 2021, som tilsammen udgør omkring 1,7 mio. kr. Dertil kommer, at har brugt ca. 1,5 mill mindre i løn end forventet. Der forventes på nuværende tidspunkt med et underskud på kr. 290.000. Dog er der i dette beløb indregnet den budgetterede selvrisiko på 250.000, hvilket bringes os tæt på et 0-resultat, hvis der ikke sker nogen forsikringsskader.

Bestyrelsen tog status om skolens økonomi ad notam og var tilfredse med at resultatet forventes at blive væsentligt bedre end de budgetterede -610.000. Dog blev der også udtrykt bekymring for det fortsatte kursistfald.

1. **Dagens dilemma: Drøftelse af budgetforudsætninger**

Budgetprocessen for budget 2022 blev drøftet med særligt fokus på afklaring af budgetforudsætningerne, der blev drøftet. Bestyrelsen besluttede følge udgangspunkt for det videre arbejde med budgettet:

* På baggrund af en prognose som Kent præsenterede er udgangspunktet for budgettet ca. 290 årskursister, hvilket vil være et fald på 23 årskursister i forhold til det forventede antal i 2021 og et fald på ca. 50 i forhold til budget 2021.
* Vi har i 2021 fået 1,4 mill i tilskud fra pulje til økonomisk truede afdelinger, og der budgetteres i 2022 med 600.000 i tilskud.
* Der budgetteres med et lille overskud i 2022.
* Der er opmærksomhed på at eventuelle særlige indsatser skal med i budgettet. Disse afklares på et evt. senere tidspunkt.

1. **Drøftelse af markedsundersøgelse og målgruppeundersøgelse (bilag 4 eftersendes)**

Kent fremlagde Arbejdsnotat om markedsmuligheder i 2022 og 2023, som er en del af arbejdet med en udviklingsplan skolen. Den peger på fortsat nedgang i antal årskusister i 2022 og 2023, men også på en række mindre mulige indsatsområder at arbejde videre med bl.a. skolens netundervisning og en ASF-klasse. Bestyrelsen drøftede notatets indhold og tilsluttede sig vurderingerne i notatet.

Der arbejdes til næste møde videre med udviklingsplanen i form af en lille markedsundersøgelse.

1. **Drøftelse af muligheden for at flytte skolens aktiviteter**

Muligheden for at flytte skolens aktiviteter til VIA drøftes efter at have set læreruddannelsens lokaler og den videre proces blev drøftet efter at have set skolens lokaler. Der var stor tilfredshed med lokalerne og mulighederne for VUC i læreruddannelsens lokaler.

Næste skridt er at undersøge omkostningerne ved et lejemål og lave en businesscase til behandling i bestyrelsen. Det arbejdes der på frem til næste møde.

1. **Finansiel strategi (bilag 5+6)**

Kent fremlagde et forslag til skolens finansielle strategi og redegjorde for baggrunden for at skolen skal have en finansiel strategi, der opstiller rammer for, hvordan institutionen skal agere i forhold til fremmedfinansiering dvs. kortfristet og langfristet gæld. Strategien skal sikre, at institutionen aktivt forholder sig til fremmedfinansieringen, herunder til institutionens rente- og risikoprofil.

I den udarbejdede finansielle strategi er der lagt vægt på en stram risikostyring dvs. fastforrentede realkreditlån m.m.

Bestyrelsen godkendte den finansielle strategi.

1. **Evt.**

Cirsten Justesen informerede om, at hun har sagt sit job op pr. 1/1-22 for at fortsætte som selvstændig konsulent.

*KWK/111021*